En jury i California i USA har funnet gründeren av nettstedet Silk Road, Ross Ulbricht (30), skyldig i å ha opprettet og driftet en nettside som startet med å selge hjemmedyrket narkotika og utviklet det videre til å bli en multimillion-dollar-virksomhet innen ulike typer kriminalitet.

Ulbricht ble funnet skyldig i syv ulike forhold og må se frem til et liv i fengsel, skriver Wall Street Journal.

På nettsiden Silk Road, hvor det har vært mulig å bestille alt fra prostituerte og narkotika til leiemordere, var Bitcoin den eneste godkjente betalingsformen. Årsaken til dette er muligens at det er lettere å skjule sporene sine når en benytter seg av virtuell valuta. Politiet stengte den kriminelle nettsiden i oktober i 2013.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.